_:neeb65651bb31429c858a9941458c992dxb0
<http://schema.org/articleBody>
"A brazíliai foci vb-n egytől egyig kiestek azok a csapatok, amelyeknél szigorúan tiltották a testi örömöket. Vannak ugyan olyan kutatások, amelyek szerint ennek nincs hatása a játékosok teljesítményére, de néhány edző hisz a régi vágású megoldásokban.A 2014-es labdarúgó-világbajnokság előtt Oroszország, Bosznia-Hercegovina, Chile és Mexikó állt a nyilvánosság elé azzal, hogy játékosai nem szexelhetnek a bajnokság alatt. Persze nem kifejezetten ez volt az oka, de az elődöntőig ezek közül egyik csapat sem jutott el.Az is igaz ugyanakkor, hogy olyan csapatok is kiestek, ahol nem volt ilyen korlátozás, mint például Olaszország, Spanyolország, Anglia és Svájc. Németország az ellenpélda, edzésen kívül bármilyen testi gyakorlatozás megengedett, a csapat mégis évtizedek óta nem látott meccsre készül a franciák ellen.Talán a mértékletesség lehet a kulcs, egyelőre ugyanis a legtöbb olyan csapat még versenyben van, ahol részszabályok vonatkoznak a szexre. A brazil válogatottnak például engedélyezik az “alapgyakorlatokat”, de az „akrobatikus” szexet nem. Costa Rica az első fordulóban még tiltotta a szexet, a másodiktól viszont szabad volt az út. A francia játékosoknak pedig csak az egész éjszakán át tartó szexet tiltották meg.Van, ahol az is számít, hogy kivel: a nigériai játékosok például együtt lehettek a feleségeikkel, de barátnőikkel nem. A csapat mindenesetre kiesett."
<https://hu.euronews.com/2014/07/02/nem-segit-a-szexmegvonas-ha-vb-rol-van-szo>